text: Bent Thykjær sælger sit livsværk
  16 marts 2015 kl. 10.53
  Han startede i 1971 med en enkelt taxa ? og nu 44 år senere ? sælger Bent Thykjær, Horsens, sit livsværk. I dag med en buspark på over 450 busser og 600 ansatte.
  Køber er det københavnske busselskab Umove. Efter ejerskiftet vil selskabet bliver drevet videre fra domicilet i Horsens og med direktør Søren Olesen som daglig leder, oplyses det i en pressemeddelelse.
  Bent Thykjær var kukn 21 år, da han startede virksomheden. Og han var selv chauffør på den enlige taxa.
  I 1978 udvidede han aktiviteterne til at omfatte buskørsel, bl.a. med pensionister og handicappede i Horsens Kommune.
  I dag kører Bent Thykjærs selskab næsten udelukkende for de regionale trafikselskaber, Sydtrafik, Midttrafik og Nordjyllands Trafikselskab.
  Køberen er et københavnsk firma , som for to år siden opkøbte Holger Danske/fjordbus og de Hvide Busser. Tidligere Arriva-direktør Johnny Hansen er i spidsen ? og firmaet har Artha Kapitalforvaltning i ryggen.
  